Rīta Panorāma

"Rīta Panorāma" ir Latvijas Televīzijas Ziņu dienesta veidots rīta ziņu raidījums, kas tiek pārraidīts darba dienu rītos, LTV1 kanālā. Raidījuma pārraides laiks ir no 6.30 līdz 8.35.

 Vēsture 

 Raidījums "Labrīt, Latvija!" 
"Rīta Panorāmas" priekštecis bija raidījums "Labrīt, Latvija!", kura vēsture aizsākās , kad beidza pastāvēt LTV raidījums "Rīts".

"Labrīt, Latvija!" pirmā raidījuma stunda tika veidota dinamiska un raita, tajā bija koncentrēti un daudzpusīgi ziņu izklāsti ekonomikas, finanšu jomā, sporta un laika ziņas. Savukārt otrajā raidījuma stundā tika akcentēti kultūras un izklaides jomas jaunumi un aktualitātes.

Raidījuma "Labrīt, Latvija!" vadītāji bija Aigars Rozenbergs, Andris Bulis, Velga Vītola, Iveta Šnepa, Arnis Blodons, Inese Vaikule, Uģis Joksts.

 Pirmais raidījums "Rīta Panorāma" 
 rītā Latvijas Televīzijas pirmā kanāla ēterā nonāca pirmais "Rīta Panorāmas" raidījums. To vadīja Ziņu dienesta žurnālisti Toms Bricis un Anda Boša.

Lielākā "vizuālā izmaiņa", salīdzinot ar raidījuma pēcteci, bija studijas maiņa — "Rīta Panorāma" sāka raidīt no 3. studijas, kur tika filmēta lielākā daļa LTV Ziņu dienesta raidījumu, tajā skaitā "Panorāma".

 Raidījuma mērķis un formāts 
Raidījuma mērķi ir informēt skatītājus par jaunākajiem notikumiem Latvijā un pasaulē, to attīstību, kā arī izvērtēt aizvadītās diennakts aktualitāšu nozīmību, ietekmi šobrīd.

"Rīta Panorāmā" ir integrēti vairāki ziņu bloki: Latvijas ziņas, ārzemju ziņas, kultūras/izklaides ziņas, sporta ziņas un laika ziņas. Raidījuma noslēgumā studijā tiek aicināts kāds mākslinieks, mūzikas grupa vai kopa, kura sniedz muzikālu priekšnesumu.

Vasaras sezonā "Rīta Panorāma" tika filmēta uz LTV augstceltnes terases. 2020. gada vasarā pirmo reizi tika iekārtota īpaši sagatavota āra terases studija. 2021. gadā pirmā raidījuma pārraide no LTV augstceltnes terases norisinājās 1. jūnijā, raidījumu vadīja Linda Abu Meri un Sigurds Siliņš.

2021. gada 30. augustā "Rīta Panorāma" līdz ar LTV Ziņu dienesta veidotajiem raidījumiem pārcēlās uz pārveidotu jaunu studiju, kuras telpā agrāk bija LTV7 ziņu dienesta studija un daži LTV Ziņu dienesta raidījumi.

Pašreizējā ētera komanda

 Raidījuma vadītāji 
GadiModeratorsAmats 2013—pašlaikKarīna Rubene LTV Ziņu dienesta raidījumu vadītāja 2016—pašlaik Gusts Kikusts LTV Ziņu dienesta raidījumu vadītājs 2020—pašlaikSigurds Siliņš LTV Ziņu dienesta raidījumu vadītājs 2023—pašlaikDanuta Juste LTV Ziņu dienesta raidījumu vadītāja  2013—2022;
2023—pašlaikReinis Ošenieks Sporta ziņu redaktors 2021—pašlaikRaimonds Gekišs Sporta ziņu redaktors 2013—pašlaikIlze Skudra Laika ziņu redaktore 2021—pašlaikIlze Golubeva Laika ziņu redaktore
2022. gada ziemas olimpisko spēļu laikā sporta ziņu vadītāju Raimondu Gekišu aizvietoja LTV raidījumu vadītājs Uģis Joksts.

Atsevišķos raidījuma izlaidumos Sporta ziņu sadaļu vada LTV Sporta redakcijas žurnālisti Matīss Timofejevs vai Andris Auziņš.

LTV laika ziņu redaktors Toms Bricis raidījumā sniedz padziļinātu informāciju par laika apstākļiem, kā arī neregulāri vada Laika ziņu sadaļu.

2023. gada 15. septembrī paziņoja, ka raidījuma moderatore Linda Abu Meri pēc abpusējas vienošanās pārtrauc darbu Latvijas Televīzijā. Raidījuma vadītājas noslēdzošā darba diena bija 2023. gada 13. septembris. Pēcāk tika darīts zināms, ka iemesls darba pārtraukšanai ir moderatores vīra Hosama Abu Meri kļūšana par veselības ministru Evikas Siliņas vadītajā valdībā.

Neregulāri raidījumu vada moderatores Anda Boša, Ilze Vēbere, Laura Vonda, kā arī moderators Ģirts Zvirbulis.

 Raidījuma žurnālisti 

 Madara Līcīte (politika, aktualitātes Saeimā)
 Uldis Birziņš (dzīvesstils, tehnoloģijas un zinātne)
 Ina Strazdiņa (ārzemju aktualitātes)
 Gints Amoliņš (ārzemju aktualitātes)
 Ilze Strenga (kultūra un māksla)

 "MTG TV Latvia" pretenzijas 
Kanāla LNT īpašnieki "MTG TV Latvia" 2015. gada martā vērsās tiesā par autortiesību pārkāpšanu. Prasītāju ieskatā, veidojot raidījumu "Rīta Panorāma", esot atdarināts LNT kanāla rīta ziņu raidījums "900 sekundes". LNT esot prasījuši tiesu nodrošināt "Rīta Panorāmas" raidījuma formāta pārtraukšanu un zaudējumu atlīdzības piedzīšanu par negodīgu konkurenci.  Rīgas pilsētas Latgales priekšpilsētas tiesa noraidīja Latvijas Neatkarīgās Televīzijas prasību pret Latvijas Televīzijas raidījumu "Rīta Panorāma", piedzenot LTV tiesāšanās izmaksas. LNT spriedumu pārsūdzēja.   Latgales apgabaltiesa atstāja negrozītu pirmās instances tiesas spriedumu.

 Latvijas Republikas Augstākā tiesa atstāja spēkā Latgales apgabaltiesas spriedumu un lieta tika noslēgta.

 Attēlu galerija 

 Atsauces 

Kategorija:Latvijas televīziju raidījumi